CELEX: 22008D0065
Language: hu
Date: 2008-06-06 00:00:00
Title: Az EGT Vegyes Bizottság 65/2008 határozata ( 2008. június 6. ) az EGT-megállapodás IX. mellékletének (Pénzügyi szolgáltatások) módosításáról

25.9.2008   
            
            
               HU
            
            
               Az Európai Unió Hivatalos Lapja
            
            
               L 257/27
            
         
      AZ EGT VEGYES BIZOTTSÁG 65/2008 HATÁROZATA
   
   (2008. június 6.)
   az EGT-megállapodás IX. mellékletének (Pénzügyi szolgáltatások) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás IX. mellékletét a 2008. április 25-i 51/2008 EGT vegyes bizottsági határozat (1) módosította.
            
         
               (2)
            
            
               A hitelintézetek tevékenységének megkezdéséről és folytatásáról szóló, 2006. június 14-i 2006/48/EK európai parlamenti és tanácsi irányelvet (2) (átdolgozott szöveg) bele kell foglalni a megállapodásba.
            
         
               (3)
            
            
               A befektetési vállalkozások és hitelintézetek tőkemegfeleléséről szóló, 2006. június 14-i 2006/49/EK európai parlamenti és tanácsi irányelvet (3) (átdolgozott szöveg) bele kell foglalni a megállapodásba.
            
         
               (4)
            
            
               A 2006/48/EK irányelv hatályon kívül helyezi a megállapodásba foglalt 2000/12/EK európai parlamenti és tanácsi irányelvet (4), amely ebből következően a megállapodást illetően hatályát veszti.
            
         
               (5)
            
            
               A 2006/49/EK irányelv hatályon kívül helyezi a megállapodásba foglalt 93/6/EGK tanácsi irányelvet (5), amely ebből következően a megállapodást illetően hatályát veszti.
            
         
               (6)
            
            
               A 2006/48/EK és a 2006/49/EK irányelv átdolgozott változata a hatályát vesztett jogi aktusoknak, emiatt az utóbbiakra vonatkozó jelenlegi EGT-kiigazításokat részben meg kell őrizni,
            
         A KÖVETKEZŐKÉPPEN HATÁROZOTT:
   1. cikk
   A megállapodás IX. melléklete a következőképpen módosul:
   
               1.
            
            
               A 14. pont (2000/12/EK európai parlamenti és tanácsi irányelv) helyébe a következő szöveg lép:
               „32006 L 0048: az Európai Parlament és a Tanács 2006. június 14-i 2006/48/EK irányelve a hitelintézetek tevékenységének megkezdéséről és folytatásáról (átdolgozott szöveg) (HL L 177., 2006.6.30., 1. o.).
               A 2003. április 16-i csatlakozási okmány mellékleteiben Ciprusra (VII. számú melléklet, 2. fejezet), Magyarországra (X. számú melléklet, 2. fejezet, 2. pont), Lengyelországra (XII. számú melléklet, 3. fejezet, 2. pont) és Szlovéniára (XIII. számú melléklet, 3. fejezet, 4. pont) rögzített átmeneti rendelkezések a 2000/12/EK irányelv tekintetében értelemszerűen alkalmazandók.
               E megállapodás alkalmazásában az irányelv rendelkezéseit a következő kiigazításokkal kell értelmezni:
               
                           a)
                        
                        
                           a 2. cikk a következő szöveggel egészül ki:
                           
                                       »—
                                    
                                    
                                       Izlandon »Byggingarsjóðsir ríkisins«,«;
                                    
                                 
                     
                           b)
                        
                        
                           a 10. cikk (2) bekezdése a következőképp értelmezendő:
                           »Valamely Szerződő Fél határozhat úgy, hogy az 1994. január 1-jén már működő hitelintézetek, amelyek szavatolótőkéje nem éri el az induló tőke 9. cikk (1) és (2) bekezdésében előírt szintjét, tovább folytathatják tevékenységüket. Ebben az esetben a hitelintézetek szavatolótőkéje nem csökkenhet az 1992. május 2-át követően elért legmagasabb szint alá«;
                        
                     
                           c)
                        
                        
                           a 38. cikk (2) bekezdése és a 38. cikk (3) bekezdése nem alkalmazandó;
                        
                     
                           d)
                        
                        
                           amennyiben valamely Szerződő Fél úgy dönt, hogy az irányelv 39. cikke alapján tárgyalásokat kezdeményez, értesíti erről az EGT Vegyes Bizottságot. A Szerződő Felek konzultálnak az EGT Vegyes Bizottság keretében a követendő irányokról, amennyiben ez kölcsönös érdekükben áll.”
                        
                     
         
               2.
            
            
               A 31. pont (93/6/EGK tanácsi irányelv) szövege helyébe a következő szöveg lép:
               „32006 L 0049: az Európai Parlament és a Tanács 2006. június 14-i 2006/49/EK irányelve a befektetési vállalkozások és hitelintézetek tőkemegfeleléséről (átdolgozott szöveg) (HL L 177., 2006.6.30., 201. o.).
               E megállapodás alkalmazásában az irányelv rendelkezéseit a következő kiigazítással kell értelmezni:
               A 10. cikk (1) bekezdésének második albekezdésében a »93/6/EGK irányelv szerinti értesítést« szöveg a következőképp értelmezendő: »a 93/6/EGK irányelvet a megállapodásba foglaló 7/94 EGT vegyes bizottsági határozat hatálybalépésének dátumát«.”
            
         2. cikk
   A 2006/48/EK és a 2006/49/EK irányelvnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles..
   3. cikk
   Ez a határozat 2008. június 7-én lép hatályba, feltéve, hogy az EGT Vegyes Bizottság a megállapodás 103. cikkének (1) bekezdésében előírt összes bejelentést megkapta (6).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében kell közzétenni.
   
      Kelt Brüsszelben, 2008. június 6-án.
      
         
            az EGT Vegyes Bizottság részéről
         
         
            az elnök
         
         Alan SEATTER
         
      
   
   
      (1)  HL L 223., 2008.8.21., 49. o.
   
      (2)  HL L 177., 2006.6.30., 1. o.
   
      (3)  HL L 177., 2006.6.30., 201. o.
   
      (4)  HL L 126., 2000.5.26., 1. o.
   
      (5)  HL L 141., 1993.6.11., 1. o.
   
      (6)  Alkotmányos követelmények fennállását jelezték.